José Antonio Primo de Rivera

José Antonio Primo de Rivera y Sáenz de Heredia (24. huhtikuuta 1903 – 20. marraskuuta 1936) oli espanjalainen asianajaja, joka oli Espanjaa vuodet 1923–1930 diktaattorina hallinneen Miguel Primo de Riveran poika, ja Espanjan sisällissodan tärkeitä henkilöitä.

Primo de Riveran poliittinen ura alkoi jo nuorena, kun hän toimitti El Fasciota, vahvasti oikeistolaista lehteä ja puolusti isänsä toteuttamaa politiikkaa. Tasavaltalaishallitus kuitenkin kielsi lehden julkaisun, ja Primo de Riveran oli siirryttävä aikakauslehti ABC:n kirjoittajaksi. 

Isänsä kuoltua Primo de Rivera perusti  1933 fasistisen Falange Española -puolueen, joka ilmoitti tuomitsevansa sosialismin, marxismin, tasavaltalaisuuden ja kapitalismin ja pyrki luomaan Espanjasta Benito Mussolinin Italian kaltaisen totalitaristisen fasistivaltion. Vähitellen Falange kasvoi kymmenien tuhansien ihmisten yhteisöksi, mutta kun Espanjan kansanrintama voitti vaalit vuonna 1936, puolue kiellettiin ja Primo de Rivera pidätettiin.

Kuitenkin jo saman vuoden kesänä Falange oli jälleen mukana yhteiskunnallisissa tapahtumissa. Se tuki avoimesti sotilaskapinaa, joka johti sisällissodan lopulliseen syttymiseen. Primo de Rivera ei koskaan saanut tietää sodan lopputulosta, sillä hänet teloitettiin ilman oikeudenkäyntiä Alicantessa 1936. Myöhemmin hänen siskonsa Pilar Primo de Rivera perusti Falangen naisjaoksen.

Espanjan historia
Espanjalaiset poliitikot
Espanjalaiset teloitetut
Vuonna 1903 syntyneet
Vuonna 1936 kuolleet